
Data: 19 martie 1957. Locul: judecătoria statului Maine, SUA. În 
aceasta zi, judecătorul John D. Clifford pune punct final unui proces 
derulat pe parcursul mai multor luni, avându-l ca inculpat pe omul de 
ştiinţă de origine austriacă dr. Wilhelm Reich. 

Conform sentinței, judecătorul Clifford găsește întemeiate 
acuzaţiile aduse acestuia de către FDA - Institutul Federal pentru 
Verificarea Calității Alimentelor şi Medicamentelor -, întreaga 
activitate precum și lucrările ştiinţifice ale profesorului Reich fiind 
deja clasificate sub delictul de „misbranding” (când cineva pune în 
circulaţie, sub un nume derutant, un produs, cu scopul înșelării 
cumpărătorului). În urma acestei hotărâri, dr. Reich va fi aruncat în 
închisoare pentru o perioadă uriașă de timp, el decedând în mod 
suspect 8 luni mai târziu (la 3 noiembrie 1957), în celula sa din 
penitenciarul Lewisbury, statul Pennsylvania. Se cuvine, în acest 
moment, să facem două precizări (asupra cărora vom reveni pe 
parcurs): prima nota - acest proces are loc la 10 ani după „catastrofa 
de la Roswell”, în plina perioada de îndârjita secretizare a oricăror 
fapte şi cercetări asupra fenomenului OZN, perioada în care s-a purtat 
o violenta „vânătoare de vrăjitoare” împotriva persoanelor implicate 
neoficial în elucidarea misterului OZN. A doua nota importanta este 
tocmai duritatea sentinţei (care, o dată pronunțată și pusă în aplicare, 
a dus la trecerea aproape neobservata a morţii savantului și la 
stoparea definitivă a cercetărilor sale), pentru un delict practic 
inexistent, activitatea lui Reich fiind exclusiv în domeniul cercetării 
teoretice şi de laborator, neexistând niciun produs comercializat de 
către savant, fundaţia pe care a condus-o, sau ca rezultat al teoriilor 
sale. Fapt scos în evidenta atât pe parcursul derulării procesului, cât şi 
în comentariile apărute în presa vremii, rămase - din păcate - fără 
niciun ecou. Pentru a putea înțelege implicaţiile acestui proces și 
motivația noastră de a-l strecura în „lista neagra”, va trebui să vedem 
cine a fost dr. Wilhelm Reich. Are un nume cu rezonanta și o reputaţie 
pe măsură: de origine austriacă, Wilhelm Reich a studiat medicina, dar 
a fost fascinat, la un moment dat, de revelațţiile psihanalizei din opera 


lui Sigmund Freud - și a început să se ocupe, între altele, de sexologie. 
A creat o societate de cercetări (sexuale) şi câteva dispensare la Viena, 
iar apoi la Berlin. Nazismul îl constrânge să emigreze mai întâi în 
Europa, pe urma în Statele Unite ale Americii. A fost aici profesor de 
psihologie între anii 1939 şi 1941, la New School of Research din New 
York. După 1940, înființează la Rangerly (statul Maine) Institutul 
Orgone, în cadrul căruia depune o susținută munca de cercetare în 
domeniul psihoenergetic, rezultatele muncii sale aducându-l, indirect, 
în sfera cercetării fenomenului OZN. În anul 1949, discipolii şi prietenii 
săi înființează „Fundaţia Wilhelm Reich”, cu sediul tot în statul 
american Maine, având ca scop continuarea cercetărilor legate de 
descoperirile savantului. Opt ani mai târziu, aceste descoperiri îl vor 
arunca în închisoare, unde va muri la data de 3 noiembrie 1957, singur 
în celula sa, în urma unui „stop cardiac” - așa cum este înscris în 
registrele penitenciarului. Întreaga sa munca a fost stopata, lucrările 
sale aflându-se într-un dosar ultrasecret al arhivei federale americane. 
De fapt, ce a descoperit dr. Reich? Încă din perioada de când tina 
prelegerile la New School of Research, savantul începe să amintească 
despre o nouă formă de energie descoperita de el: în esenţă, o forma 
specifică a bioenergiei, pe care a denumit-o „energie orgonica”. Ca 
psiholog, una dintre temele principale de cercetare ale sale a fost cea 
legată de energiile produse de corpul viu, bioenergia, reușind să 
stabilească existenta unei forme energetice aparte, produsă de spiritul 
uman. Noi nu cunoaștem acum detaliile teoriilor sale (așa cum deja am 
menționat, toate lucrările sale sunt confiscate și puse la păstrare 
într-un loc bine ascuns și păzit), iar puţinii inițiați în profunzimea 
cercetărilor sale, printre care iată că se numără și nonconformistul 
Albert Einstein (care, la 4 februarie 1941, recunoaște și atesta 
cercetările lui Reich), au preferat să păstreze tăcerea, speriaţi, 
probabil, şi de amploarea repercusiunilor ce au urmat. Știm dar ca, 
după mai mulți ani de intense cercetări, Wilhelm Reich a reușit să 
localizeze natura acestei forme de energie. Şi chiar să realizeze, în 
1940, prototipul unui aparat care să o concentreze, denumit 
„Acumulatorul de Energie Orgonica”. Exista surse care susțin ca o 
parte din cercetările lui Reich, legate de fenomenul „energiei 
orgonice”, au fost folosite de Einstein (în 1943) în cadrul celebrului - și 
la fel de secretizat - „Experiment Philadelphia”, unde așteptările au 
fost depășite de consecinţe. Momentul în care apar necazurile pentru 


dr. Reich se situează la începutul anului 1949, atunci când acesta 
anunța ca cercetările sale l-au dus la concluzia că „energia orgonica” 
sta la baza (atenţie!) forței de propulsie a navelor cosmice 
extraplanetare - adică a presupuselor farfurii zburătoare. Or, ne aflam 
la 2 ani după incidentul de la Roswell: se crede ca în acel moment 
autoritățile americane dețineau fragmente ale unei farfurii zburătoare 
şi trupurile neînsuflețite ale echipajului, depunând eforturi serioase în 
dezlegarea principiului de funcţionare a navei respective. În rest, să nu 
uităm nici substraturile „Experimentului Philadelphia”. La 12 mai 
1954, Wilhelm Reich aduce la cunoștința cercurilor științifice ca a 
stabilit o legătură cu un OZN, deasupra laboratorului sau din Rangerly. 
Atunci, în prezenta mai multor personalități și martori oculari 
(clasificați „credibili”), a reuşit să influenţeze, prin intermediul 
aparatului creat de el (acumulatorul de Energie Orgonica), 
manifestările OZN-ului. La fiecare conectare a acumulatorului, obiectul 
devenea mai palid, în cele din urmă luminozitatea lui dispărând cu 
totul. Dr. Reich a concluzionat şi a atras atenția asupra faptului că 
aceste obiecte zburătoare sunt de fapt nave cosmice. Fiecare „pas” al 
lor trebuie supravegheat... Trei ani mai târziu, savantul va muri în 
închisoare! În 1954 trecuseră deja 7 ani de când se efectuau cercetări 
asupra OZN-ului de la Roswell, timp suficient pentru a ajunge la o serie 
de concluzii. Precipitarea umbrelor și modul în care dr. Reich și 
întreaga sa munca au fost reduse la tăcere să confirme oare faptul ca 
savantul se afla aproape de un „adevăr” care trebuia ascuns cu 
strășnicie? Perfect posibil. Sau poate extratereștrii se simțeau direct 
amenințați? O privire obiectiva asupra „procesului W. Reich” scoate în 
evidenţă ca totul a fost o mascaradă bine organizata. Scopul acesteia 
poate fi întrezărit cu destula claritate: împiedicarea cercetărilor 
într-un domeniu considerat „mult prea alunecos şi periculos”. Sentința 
judecătorului statului Maine a întruchipat un camuflaj perfect. 
Autoritățile au suspendat cercetările savantului, iar umbrele au putut 
astfel păstra secretul adevăratului motiv al reducerii la tăcere a 
profesului Reich. Principalul martor al acuzării a fost domnul Peter 
Mills, consilierul juridic al lui dr. Reich la fundaţia sa, fiind totodată 
(între anii 1948 şi 1952) reprezentantul oficial al „Fundaţiei W. Reich”, 
el fiind persoana care a omologat dosarele de invenţie ale savantului, 
având totodată acces la dosarele confidenţiale ale fundaţiei. În 1952, 
Mills demisionează și se angajează la FDA, organism care va deveni 


acuzatorul doctorului Reich. De altminteri, FDA nu a reușit niciodată să 
demonstreze concret acuzaţiile sale de „misbranding” aduse omului de 
ştiinţă Wilhelm Reich, reuşind - în schimb - să creeze confuzie și haos 
pe tot parcursul procesului, o situație tensionata. Cu atât mai mult 
decizia judecătorului Clifford apare sub un mare semn de întrebare. 
„Problemele științifice nu vor putea fi rezolvate niciodată prin 
tribunale. Lumina în aceste probleme pot aduce numai observații 
îndelungate și de buna-credinţă, schimburi de păreri colegiale”, scria 
dr. Reich în răspunsul său, prin care respingea hotărârea 
judecătorească, simțind ca ceva nu se potrivea în povestea acestora. 
lar în publicaţia sa „Core”, într-un material sub titlul „Extinderea 
navelor spaţiale şi a desertului”, același dr. Reich rezuma: „Sunt 
convins ca OZN-urile folosesc ca forța motrica energia orgonica și 
cunosc exact modul de utilizare și proprietăţile acestei energii”. 
Gravitatea „Afacerii OZN” impune formarea unei echipe complexe, care 
să reunească cei mai buni specialiști din cele mai diverse domenii, de 
la tehnologie până la ornitologie, colaborează cu specialiști din cadrul 
unor alte discipline: astronomie, genetica, fizica moderna, medicina, 
psihologie, psihiatrie, neurofiziologie, zoologie, etologie, obstetrica și 
ginecologie, experți în securitate, tehnica militară şi comunicații, 
istoria artei, teologie, filosofie și studiul comparativ al religiilor și 
mitologiilor etc. Studiul detaliat necesita o muncă sistematica și pe 
termen lung, problema trebuie să fie privita din perspective multiple și 
variate. Aşadar, o penetrare în mister pe mai multe sectoare. Așa, de 
pildă, undele cerebrale (umane) sunt definite tot mai clar ca o forță 
materiala care poate fi transformată în energie motrica, astfel ca 
teoriile lui Reich despre „energia orgonica” și OZN-uri par a căpăta un 
suport tot mai consistent. 


